कई घरों में यह सामान्य बात है कि माएँ बच्चों के सामने ही कपड़े बदलती हैं या तौलिया लपेट कर ही बाथरूम से बाहर निकल आती हैं। बढ़ते अबोध बच्चों के मन में शारीरिक संरचना के प्रति कई सवाल उठ खड़े होते हैं और निःसदेह बच्चे कोई भी जिज्ञासा छूकर ही समाप्त करते हैं, जैसे बच्चों को आग देख जिज्ञासा होती है मगर लाख समझाने पर भी वो नहीं मानते जब तक स्वयं छू कर देख नहीं लेते। माताएं अपने बच्चों को मोबाइल खेलने के लिए दे देती हैं ताकि वो कुछ समय आराम से रह सकें या घर के काम निपटा पाएं। कई बार उनके मोबाइल में आपत्तिजनक वीडियो और फोटो होते हैं जो बच्चों को पुनः जिज्ञासा से भर देते हैं।